**ΑΝΑΡΤΗΤΕΑ ΣΤΗ ΔΙΑΥΓΕΙΑ**

 **Λιβαδειά 12 /06/2024**

 **Αριθ. Πρωτ. 11554**

**ΑΠΟΣΠΑΣΜΑ**

# Από το πρακτικό της αριθμ. 19ης /2024ΤΑΚΤΙΚΗΣ Συνεδρίασης της Δημοτικής Επιτροπής Δήμου Λεβαδέων

**Αριθμός απόφασης** **208**

**Καθορισμός του ύψους της οικονομικής συνδρομής των κατασκηνωτών που θα φιλοξενηθούν στην Κατασκήνωση Δήμου Λεβαδέων στη θέση «Παλιομηλία» Ελικώνα για το έτος 2024.**

 Στη Λιβαδειά σήμερα 11η Ιουνίου 2024 ημέρα Τρίτη και, ώρα 13.45 και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Δημοτική Επιτροπή Δήμου Λεβαδέων μετά την από 11306/07-06-2024 έγγραφη πρόσκληση του Προέδρου της (Δημάρχου Λεβαδέων) σε εφαρμογή των διατάξεων α) Των διατάξεων του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018 β)Των διατάξεων του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

Αφού διαπιστώθηκε ότι υπάρχει νόμιμη απαρτία, επειδή σε σύνολο 7 (επτά) μελών ήταν

 παρόντα 5 (πέντε) , ήτοι:

  **ΠΑΡΟΝΤΕΣ ΑΠΟΝΤΕΣ**

 1. Καραμάνης Δημήτριος-Πρόεδρος 1.Ταγκαλέγκας Ιωάννης

 2. Τουμαράς Βασίλειος Αν και είχε νόμιμα προσκληθεί

 3. Αγνιάδης Παναγιώτης

 4. Καλλιαντάσης Χρήστος (προσήλθε στο 1ο Θ.Η.Δ.)

 5. Παπαβασιλείου Αικατερίνη

 6. Μίχας Δημήτριος

 Στη συνεδρίαση παραβρέθηκε και ο κύριος Αρκουμάνης Πέτρος - Δημοτικός Σύμβουλος Μειοψηφίας της Δημοτικής Παράταξης ΛΑΪΚΗ ΣΥΣΠΕΙΡΩΣΗ, δυνάμει της 6/2024 Απόφασης του Δημοτικού Συμβουλίου.

 Ο Πρόεδρος της Δημοτικής Επιτροπής εισηγούμενος το 1ο θέμα της ημερήσιας διάταξης έθεσε υπόψη των μελών την υπ΄αριθμ. 11084/06-06-2024 εισήγηση της Δ/νσης Κοινωνικής Προστασίας Παιδείας & Δια Βίου Μάθησης του Δήμου Λεβαδέων στην οποία αναφέρονται:

*Ο Δήμος Λεβαδέων με την* ***90/8-4-2024*** *απόφαση του Δημοτικού Συμβουλίου, αποφάσισε να λειτουργήσει το φετινό καλοκαίρι την Κατασκήνωση στη θέση « Παλιομηλιά » Ελικώνα σε τέσσερις (4) κατασκηνωτικές περιόδους δέκα (10) ημερών (9 διανυκτερεύσεις) ως εξής:*

***1η ΠΕΡΙΟΔΟΣ*** *από ημέρα Δευτέρα* ***1/07/2024******έως*** *ημέρα Τετάρτη*  ***10/07/2024***

***2η ΠΕΡΙΟΔΟΣ*** *από ημέρα Παρασκευή*  ***12/07/2024 έως*** *ημέρα Κυριακή*

 ***21/07/2024***

***3η ΠΕΡΙΟΔΟΣ*** *από ημέρα Τρίτη*  ***23/07/2024******έως*** *ημέρα Πέμπτη*  ***1/08/2024***

***4η ΠΕΡΙΟΔΟΣ*** *από**ημέρα Σάββατο* ***3/8/2024 έως*** *ημέρα Δευτέρα* ***12/8/2024***

 *Καθόρισε ότι στην Κατασκήνωση θα φιλοξενηθούν παιδιά (και στις τέσσερις περιόδους) ηλικίας από οκτώ (8) ετών έως δεκατεσσάρων (14) ετών (γεννημένοι από 1 Ιανουαρίου 2010 έως και 31 Δεκεμβρίου 2016, αγόρια και κορίτσια με δυνατότητα συμμετοχής μόνο σε μία (1 ) κατασκηνωτική περίοδο. Στη περίπτωση που δεν καλυφθούν οι προβλεπόμενες θέσεις φιλοξενούμενων παιδιών από παιδιά δημοτών μας, δύναται να φιλοξενηθούν παιδιά οικογενειών όμορων δήμων.*

*Επισημαίνεται ότι με την αριθμ.πρωτ.111404/21-5-2024 (ΑΔΑ Ψ6ΧΒ7ΛΗ-3Λ9) απόφαση Περιφερειάρχη Στερεάς Ελλάδας χορηγήθηκε άδεια λειτουργίας της παιδικής Δημοτικής Κατασκήνωσης στη θέση «Παλιομηλιά» Ελικώνα. για την κατασκηνωτική περίοδο 2024.*

*Ενόψει της λειτουργίας της Κατασκήνωσης για το 2024 και σύμφωνα με τις διατάξεις του άρθρου 74 παρ.1του ν.3852/2010 όπως αυτό τροποποιήθηκε από το άρθρο 9 του ν.5056/2023( αρμοδιότητες της Δημοτικής Επιτροπής )*

 ***Καλείστε να αποφασίσετε για :***

 *Το ποσό της οικονομικής συνδρομής των κατασκηνωτών που θα φιλοξενηθούν στην Δημοτική Κατασκήνωση «Παλιομηλιά» Ελικώνα ¨ για το έτος 2024.*

Στη συνέχεια ο Πρόεδρος κάλεσε τα μέλη να αποφασίσουν σχετικά.

 **Η Δημοτική Επιτροπή λαμβάνοντας υπόψη:**

-Τις διατάξεις του άρθρου του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018

 -Τις διατάξεις του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

-Το υπ΄ αρ. πρωτ. 11084/06-06-2024 έγγραφο της Δ/νσης Κοινωνικής Προστασίας Παιδείας &

 Δια Βίου Μάθησης

- Την αριθμ. 90/2024 απόφαση του Δημοτικού Συμβουλίου

- Την αριθμ.πρωτ. 111404/21-5-2024 (ΑΔΑ Ψ6ΧΒ7ΛΗ-3Λ9)απόφαση Περιφερειάρχη Στερεάς

 Ελλάδας

-Την μεταξύ των μελών συζήτηση σύμφωνα με τα πρακτικά

-Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

**ΑΠΟΦΑΣΙΖΕΙ ΟΜΟΦΩΝΑ**

 Την δωρεάν φιλοξενία όλων των παιδιών στην δημοτική κατασκήνωση στη θέση «Παλιομηλιά» Ελικώναγια το έτος 2024, ανεξαρτήτως κοινωνικοοικονομικών κριτήριων.

. **Η παρούσα απόφαση πήρε αριθμό 208/2024.**

Ο ΠΡΟΕΔΡΟΣ

 ΔΗΜΗΤΡΙΟΣ Κ. ΚΑΡΑΜΑΝΗΣ

 ΤΑ ΜΕΛΗ

1. Τουμαράς Βασίλειος

2. Αγνιάδης Παναγιώτης

3. Καλλιαντάσης Χρήστος

4. Παπαβασιλείου Αικατερίνη

5. Μίχας Δημήτριος

 .

 ΠΙΣΤΟ ΑΠΟΣΠΑΣΜΑ

 Λιβαδειά 12 -06-2024

 Ο ΠΡΟΕΔΡΟΣ

 ΔΗΜΗΤΡΙΟΣ Κ. ΚΑΡΑΜΑΝΗΣ

 ΔΗΜΑΡΧΟΣ ΛΕΒΑΔΕΩΝ